**NÁRODNÁ RADA SLOVENSKEJ REPUBLIKY**

 **VIII. volebné obdobie**

Číslo: PREDS-95/2021

### 502a

**I n f o r m á c i a**

**o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky ku COVID-19 a ďalším problematikám z mimoriadnej schôdze Národnej rady Slovenskej republiky vo výboroch** (tlač 502a)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 512 z 15. apríla 2021 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky ku COVID-19 a ďalším problematikám z mimoriadnej schôdze Národnej rady Slovenskej republiky vo výboroch (tlač 502a) na prerokovanie týmto výborom

- **Výboru Národnej rady Slovenskej republiky pre financie a rozpočet**

**- Výboru Národnej rady Slovenskej republiky pre európske záležitosti a**

**- Výboru Národnej rady Slovenskej republiky pre zdravotníctvo**, ktorého zároveň určil ako gestorský výbor s tým, že podá Národnej rade Slovenskej republiky správu o výsledku prerokovania predloženého návrhu vo výboroch a návrh na uznesenie Národnej rady Slovenskej republiky.

**Výbor Národnej rady Slovenskej republiky pre financie a rozpočet** o návrhu **nehlasoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

 **Výbor Národnej rady Slovenskej republiky pre európske záležitosti a Výbor Národnej rady Slovenskej republiky pre zdravotníctvo** návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky ku COVID-19 a ďalším problematikám z mimoriadnej schôdze Národnej rady Slovenskej republiky (tlač 502) **prerokovali 21. apríla 2021.** Výbory **neprijali uznesenie** k predloženému návrhu, nakoľko návrh súhlasiť s predloženým návrhom a odporučiť schváliť uznesenie Národnej rady Slovenskej republiky **nezískal súhlas nadpolovičnej väčšiny prítomných poslancov** podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Výbor Národnej rady Slovenskej republiky pre zdravotníctvo ako **gestorský výbor** rokoval dňa 21. apríla 2021.

Správa o výsledku prerokovania ani stanovisko gestorského výboru neboli schválené, keďže návrh stanoviska gestorského výboru (odporúča predmetný návrh schváliť) ani návrh správy **nezískali súhlas nadpolovičnej väčšiny prítomných poslancov** podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

 Výbor určil za spoločného spravodajcu poslanca Jozefa Valockého, ktorý predkladá predmetnú informáciu a bude navrhovať ďalší postup.

 Súčasťou správy je návrh uznesenia Národnej rady Slovenskej republiky.

## V Bratislave 21. apríla 2021

**Jana Bittó C i g á n i k o v á, v. r.**

predsedníčka

Výboru Národnej rady Slovenskej republiky

pre zdravotníctvo

**NÁRODNÁ RADA SLOVENSKEJ REPUBLIKY**

**VIII. VOLEBNÉ OBDOBIE**

Číslo: PREDS-95/2021



Návrh

UZNESENIE NÁRODNEJ RADY SLOVENSKEJ REPUBLIKY

**z ........................... 2021**

UZNESENIE

NÁRODNEJ RADY SLOVENSKEJ REPUBLIKY

z ....apríla 2021

ku COVID-19 a ďalším problematikám z mimoriadnej schôdze Národnej rady Slovenskej republiky

#### **Národná rada Slovenskej republiky**

**A. prerokovala**

* 1. dopady pandémie COVID-19 najmä v oblasti verejného zdravia a problematické okruhy opatrení na zmiernenie krízy,
	2. kategorické odmietnutie návrhu Plánu podpory obnovy a odolnosti Slovenskej republiky širokou verejnosťou v medzirezortnom pripomienkovom konaní,

####  **konštatuje**

B. l . nevyhnutnosť vyvodenia zodpovednosti v oblasti verejného zdravia:

a) za neadekvátne vysoký počet úmrtí na ochorenie COVID-19 približujúci sa 11 000-om,

b) za rapídny nárast úmrtí na iné ochorenia ako je COVID-19,

c) za ešte výraznejšie zlyhanie vakcinačného programu v mesiaci apríl 2021,

d) za netransparentné procesy nákupu vakcíny SPUTNIK V a jej problematické povoľovacie konanie,

e) za ohrozenie a ujmuna zdraví a finančné škody spôsobené chybným výberom antigénových testov

f) za zlyhanie podporných programov a nedostatočnú pomoc subjektom ohrozených následkami pandémie COVID-19 a subjektom, ktorých obchodné aktivity boli obmedzené rozhodnutím orgánov verejnej moci,

B.2. nevyhnutnosť vyvodenia zodpovednosti za extrémne nízku úroveň vypracovania návrhu Plánu podpory obnovy a odolnosti Slovenskej republiky:

a) popierajúceho potrebu strategickej obnovy Slovenska,

b) pripraveného v utajovanom režime a bez adekvátneho sociálneho dialógu,

c) odmietnutého verejnosťou v medzirezortnom pripomienkovom konaní,

1. **schvaľuje**

C. l . uskutočnenie kontrolnej činnosti plnenia opatrení na zmiernenie dopadov pandémie COVID-19 s dôrazom na ochranu životov a zdravia vykonanej Národnou radou Slovenskej republiky, jej výbormi a poslancami voči vláde Slovenskej republiky, jej členom a vedúcim ústredných orgánov podľa § 127 a nasl. zákona o rokovacom poriadku Národnej rady Slovenskej republiky v znení neskorších predpisov,

 do: bezodkladne

* 1. uskutočnenie kontrolnej činnosti záverečnej fázy prípravy návrhu Plánu podpory obnovy a odolnosti Slovenskej republiky vykonanej Národnou radou Slovenskej republiky, jej výbormi a poslancami voči vláde Slovenskej republiky a jej členom podľa § 127 a nasl. zákona o rokovacom poriadku Národnej rady Slovenskej republiky v znení neskorších predpisov,

 do: bezodkladne

* 1. podľa článku 2 odseku 3 ústavného zákona č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie nesúhlasné stanovisko Slovenskej republiky k Plánu podpory obnovy a odolnosti Slovenskej republiky vypracovanému Ministerstvom financií Slovenskej republiky,
	2. podľa článku 2 odseku 3 ústavného zákona č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie stanovisko Slovenskej republiky k Plánu podpory obnovy a odolnosti Slovenskej republiky a k záväzným rámcom zamerania programov a investícií z Mechanizmu na podporu obnovy a odolnosti:

a) dôkladne dopracovať obsahové náležitosti plánu podpory o obnovy a odolnosti upravené článkom 18 odsekom 4 nariadenia Európskeho parlamentu a Rady (EÚ) 2021/241 vrátane podrobného objasnenia spôsobu, ako plán obnovy a odolnosti posilní rastový potenciál, tvorbu pracovných miest a ekonomickú, sociálnu a inštitucionálnu odolnosť Slovenska, a to aj podporou politík pre deti a mládež, a zmierni hospodársky a sociálny dosah krízy spôsobenej ochorením COVID-19, podporí vykonávanie Európskeho piliera sociálnych práv, čím sa zlepší hospodárska, sociálna a územná súdržnosť a konvergencia v Európskej únii; aj z uvedeného predpokladané investičné projekty a súvisiace investičné obdobie; rovnako opatrenia na účinnú realizáciu Plánu podpory obnovy a odolnosti Slovenskej republiky vrátane navrhovaných míľnikov a cieľov, ako aj súvisiacich ukazovateľov,

b) v návrhu plánu podpory obnovy a odolnosti adekvátne dopracovať oblasť verejnej hospodárskej politiky a v rámci nej priemyselnej a poľnohospodárskej politiky, malého a stredného podnikania; bez verejnej hospodárskej politiky nie je možný proces obnovy alebo konvergencie na Slovensku,

c) návrh plánu podpory obnovy a odolnosti výraznejšie zamerať na oblasť sociálnej a územnej súdržnosti,

d) investície z Mechanizmu na podporu obnovy a odolnosti prioritne cieliť na riešenie dopadov krízy, hospodársku obnovu Slovenska a posilnenie jeho odolnosti a nie na riešenie rôznorodého investičného dlhu verejnej sféry,

e) dôsledne rešpektovať oprávnený rozsah uplatnenia Mechanizmu na podporu obnovy a odolnosti v medziach jeho úpravy podľa článku 3 nariadenia Európskeho parlamentu a Rady (EÚ) 2021/241 na oblasti politiky rozdelené do šiestich oblasti: zelená transformácia; digitálna transformácia; inteligentný, udržateľný a inkluzívny rast vrátane hospodárskej súdržnosti, pracovných miest, produktivity, konkurencieschopnosti, výskumu, vývoja a inovácií a dobre fungujúceho vnútorného trhu so silnými malými a strednými podnikmi; sociálna a územná súdržnosť; zdravie a hospodárska, sociálna a inštitucionálna odolnosť, s cieľom okrem iného zvyšovať pripravenosť na krízy a schopnosť reakcie na krízy; politiky pre budúcu generáciu, deti a mládež, ako sú vzdelávanie a zručnosti,

f) programy a investície v oblasti zeleného prechodu cieliť na kľúčové potreby strategickej obnovy Slovenska a nie na podporu vybudovania alebo rekonštrukcie fotovoltických, bioplynových a obdobných energetických zdrojov alebo obnovu budov; návrh na alokovanie viac ako 1O % z národnej kvóty v Mechanizme na podporu obnovy a odolnosti na obnovu budov nie je podstatou európsky poňatého zeleného prechodu,

g) programy a investície v oblasti digitálnej transformácie podstatnejšie cieliť na podporu hospodárskej a v rámci nej najmä priemyselnej digitálnej transformácie pre ekonomiku Slovenska budúcnosti,

h) zásadne znížiť alokovanie prostriedkov na podporu vybudovania alebo rekonštrukcie fotovoltických, bioplynových a obdobných energetických zdrojov v rozsahu 160 miliónov eur, obnovy budov v rozsahu 700 miliónov eur, starostlivosti o duševné zdravie v rozsahu 100 miliónov eur, boja proti korupcii, bezpečnosti a ochrane obyvateľstva v rozsahu 200 miliónov eur, reformy justície v rozsahu 244 miliónov eur a ďalších investícií navrhovaných v návrhu Plánu podpory obnovy a odolnosti Slovenskej republiky vypracovanému Ministerstvom financií Slovenskej republiky (verzii v medzirezortnom pripomienkovom konaní), ktoré priamo nesúvisia s potrebami strategickej obnovy Slovenska alebo prehlbovaním jeho strategickej odolnosti; uvedené investície skôr orientovať na európske štrukturálne a investičné fondy na základe partnerskej dohody,

i) v konečnej verzii Plánu podpory obnovy a odolnosti Slovenskej republiky, formálne doručeného Európskej komisii, okrem zohľadnenia doterajších pripomienok, premietnuť aj programy a nasledovné záväzné investície:

* moderné priemyselné techniky a technológie za účelom znižovania emisií v rozsahu 300 miliónov eur,
* podpora hospodárskych príležitostí generovaných pandémiou COVID-19 a Brexitom - programy a s tým spojené investície v oblasti potravinovej bezpečnosti štátu podporou rastu produkcie konečných potravinárskych produktov v rozsahu 100 miliónov eur; zvyšovania odolnosti priemyslu voči zlyhaniam cezhraničných dodávok dielcov a subdodávok, najmä z iných kontinentov podporou vytvárania sieti domácich produkčných kapacít v rozsahu 100 miliónov eur,
* podpora kľúčových problémov odolnosti poľnohospodárstva v rozsahu 150 miliónov eur,
* zvýšenie výkonnosti slovenských vysokých škôl na rozsah 300 miliónov eur; z toho navýšená alokácia 100 miliónov eur najmä na programy a s tým spojené investície v oblasti vzdelávania pre potreby digitálnej transformácie,
* programy a investície v oblasti vzdelávanie výraznejšie cieliť na potreby hospodárskej praxe,
* programy a investície v oblasti zdravie cieliť aj na posilnenie odolnosti zdravotníckeho personálu, na skvalitnenie primárnej zdravotnej starostlivosti a koordinácie medzi jednotlivými druhmi starostlivosti a na realizáciu pripravených verejných investičných projektov spĺňajúcich kritéria modernizácie zdravotníctva ďalšej generácie, a to najmä projektov s celoštátnou pôsobnosťou,

### žiada

D. l . **vládu Slovenskej republiky**

a) prijať účinné legislatívne, organizačné, personálne a materiálne opatrenia na zásadné zmiernenie dopadov pandémie COVID-19; dôsledne monitorovať žiaduce a nežiaduce následky opatrení bezprostrednej reakcie a mieru nevyhnutnosti obmedzenia života spoločnosti a ekonomiky; prijímať účinné opatrenia na zvýšenie miery odolnosti subjektov v okruhu svojej pôsobnosti s dôrazom na ich schopnosť vydržať a zotaviť sa z tlakov a otrasov, ako aj schopnosti znášať nežiaduce následky opatrení bezprostrednej reakcie,

do: bezodkladne

b) zabezpečiť vypracovanie a predloženie návrhu zákonnej úpravy opatrení na zmiernenie dopadov pandémie COVID-19 v zdravotnej oblasti oddelených od inštitútu núdzového stavu a návrhu ústavne konformnejšieho legislatívneho riešenia prenášania opatrení z uznesení vlády do všeobecne záväzných právnych predpisov, ako sú doterajšie vyhlášky úradu verejného zdravotníctva,

do: 30. apríla 2021

c) zabezpečiť transparentný a vierohodný regionálny spôsob opatrení a kategorizácie okresov podľa aktuálnej rizikovosti s ohľadom na šírenie ochorenia COVID-19,

do: 19. apríla 2021

d) posilniť opatrenia na zamedzenie šírenia nákazy cez hranice a letiská, do: 20. apríla 2021

e) optimalizovať vakcinačný program od dostatočného obstarania vakcín, cez účinný, spravodlivý a stabilný vakcinačný plán, funkčný a užívateľsky prívetivý prihlasovací systém,

výkonné, bezpečné a regionálne dostupné vakcinačné centrá a pravdivú a účinnú vakcinačnú osvetu,

f) zabezpečiť optimalizáciu diagnostiky na ochorenie COVID-19,

do: 19. apríla 2021

g) zabezpečiť posilnenie odolnosti zdravotníckeho personálu a jeho mobilizáciu na základe motivačných prvkov a nie donucovacích a represívnych nástrojov,

h) zabezpečiť skvalitnenie a štandardizáciu zdravotných postupov primárnej zdravotnej starostlivosti poskytovanej už v počiatočnom štádiu ochorenia COVID-19, a to v súlade s aktuálnymi medzinárodnými poznatkami,

do: 30. apríla 2021

i) zabezpečiť koordináciu využitia pľúcnych ventilačných prístrojov s ohľadom na odlišné šírenie ochorenia COVID-19 v regiónoch, ako aj ich centrálneho hospodárneho obstarávania, do: bezodkladne

j) zabezpečiť dostupnosť a kvalitu zdravotnej starostlivosti poskytovanú v súvislosti s inými ochoreniami ako je COVID-19,

do: bezodkladne

k) cieliť programy v pláne podpory obnovy a odolnosti a s tým spojené investície v oblasti zdravotníctva na posilnenie odolnosti zdravotníckeho personálu, na skvalitnenie primárnej zdravotnej starostlivosti a koordinácie medzi jednotlivými druhmi starostlivosti a na realizáciu pripravených verejných investičných projektov spÍňajúcich kritéria modernizácie zdravotníctva ďalšej generácie, a to najmä projektov s celoštátnou pôsobnosťou,

l) zabezpečiť posilnenie a funkčnosť podporných programov a primeranosť pomoci subjektom ohrozených následkami pandémie COVID-19 a subjektom, ktorých obchodné aktivity boli obmedzené rozhodnutím orgánov verejnej moci,

do: bezodkladne

##### D.2. predsedu Národnej rady Slovenskej republiky

a) zabezpečiť vypracovanie a realizáciu plánu kontrolnej činnosti Národnej rady Slovenskej republiky podľa bodov C.l. a C.2. tohto uznesenia,

do: bezodkladne

b) zabezpečiť prerokovanie vývoja pandemickej situácie, stavu úmrtnosti na ochorenie COVID-19, stavu úmrtnosti na ostatné ochorenia a plnenia opatrení na zmiernenie dopadov pandémie COVID-19 s dôrazom na ochranu životov a zdravia na úrovni poslaneckého grémia za účasti predsedu vlády a ministra zdravotníctva, štátneho tajomníka ministerstva zdravotníctva a hlavného hygienika,

do: bezodkladne

c) zabezpečiť odrokovanie s predstaviteľmi podnikateľských a zamestnávateľských inštitúcií, odborov, reprezentatívnych organizácií územnej samosprávy a reprezentatívnych organizácií vysokých škôl problematiku plánu podpory obnovy a odolnosti na úrovni poslaneckého grémia a za účasti predsedu vlády,

do: 20. apríla 2021

D.3. **generálneho prokurátora Slovenskej republiky**

a) preveriť zákonnosť konania a nečinnosti predstaviteľov orgánov verejnej moci v súvislosti so zmiernením dopadov pandémie COVID-19 na životy a zdravie, ohrozenie základných práv a slobôd miliónov ľudí a rozsiahle škody v ekonomike vrátane toho, či zainteresovaní verejní činitelia konali v intenciách svojich oprávnení a povinností, a to predovšetkým:

* zodpovednosti za ohrozenie a ujmu na životoch a zdraví v dôsledku zanedbania zabezpečenia kvalitnej zdravotnej starostlivosti poskytovanej už v počiatočnom štádiu ochorenia COVID-19 v súvislosti s pochybeniami verejnej zdravotnej politiky a oneskorenej a nedostatočnej štandardizácie zdravotných postupov primárnej zdravotnej starostlivosti,
* zodpovednosti za ohrozenie a ujmu na životoch a zdraví zanedbaním využitia deklarovanej hospodárskej mobilizácie na obstaranie dostatočného počtu pľúcnych ventilačných prístrojov vyrábaných na území Slovenskej republiky,
* zodpovednosti za ohrozenie a ujmu na zdraví a finančné škody spôsobené chybným výberom antigénových testov, podrobne špecifikovaným v návrhu generálneho prokurátora na Ústavnom súde Slovenskej republiky o súlade uznesenia vlády k opakovanému predÍženiu núdzového vedeného pod sp. zn. Rvp 640/2021,
* zodpovednosti za ohrozenie a ujmu na životoch a zdraví v dôsledku redukcie zdravotnej starostlivosti poskytovanej v súvislosti s inými ochoreniami ako je COVID-19